b'\n_START_ARTICLE_\nShailesh Jogia\n_START_SECTION_\nKariera\n_START_PARAGRAPH_\nJogia \xc5\xbeivi v Letchworthu, Hertfordshire. Do sedaj je v svoji karieri dosegel \xc5\xa1estnajstino finala dveh turnirjev za jakostno lestvico - Grand Prixa in British Opena, oboje leta 2004 v razmaku nekaj tednov. Leta 1998 je osvojil turnir English Open, v karieri pa je \xc5\xbee vzel skalp nekaterim vrhunskim igralcem, kot so Joe Swail, Mark King in Stuart Bingham. Najvi\xc5\xa1ji niz na katerem od jakostnem turnirjih je zna\xc5\xa1al 136 to\xc4\x8dk, dosegel ga je v kvalifikacijah za turnir China Open 2008, odigral pa je \xc5\xbee tudi niz 147 to\xc4\x8dk, a na manj\xc5\xa1em turnirju Pro-Am. _NEWLINE_Po sezoni 2006/07 je zaradi skromnej\xc5\xa1ih rezultatov izpadel iz karavane. V sezoni 2008/09 je kon\xc4\x8dal na prvem mestu serije turnirjev Pontins International Open Series (PIOS) in si s tem povrnil mesto med svetovno karavano, mesto, ki ga je sicer dr\xc5\xbeal preko wildcard povabila, saj ni \xc4\x8dlan svojega narodnega snooker telesa.'